Zápis bude škola organizovať prezenčnou formou, pričom **s dieťaťom prídu obidvaja zákonní** **zástupcovia**. Zákonný zástupca má možnosť vopred vyplniť elektronickú prihlášku, **ktorá je zverejnená na webovej stránke školy, najlepšie do 03.04.2023 do 10:00 hod.** Prihlášku treba vyplniť a odoslať len jedenkrát, po tomto čase budú prihlášky v škole vytlačené, pripravené k overovaniu.

Ak zákonný zástupca nemá možnosť elektronicky komunikovať so školou, vyplní prihlášku osobne počas zápisu s asistenciou pedagógov.

**Overenie údajov poskytnutých zákonnými zástupcami** sa uskutoční priamo na zápise, na ktorý si zákonní zástupcovia prinesú občiansky preukaz a kópiu rodného listu dieťaťa.

**O prijatí na základné vzdelávanie do základnej školy rozhodne riaditeľ základnej školy do 15. júna 2023.**

**Podpisy oboch rodičov a výnimky**

Od 1. januára 2022 sa na podaniach týkajúcich sa výchovy a vzdelávania detí – aj na žiadostiach – vyžaduje podpis oboch zákonných zástupcov dieťaťa. Samozrejme, existujú výnimky, ak:

**1)** bol jednému z rodičov **obmedzený alebo pozastavený výkon rodičovských práv a povinností**, bol pozbavený výkonu práv a povinností alebo jeho spôsobilosť bola obmedzená (preukazujete sa neoverenou kópiou rozhodnutia súdu)

**2) zo zdravotných dôvodov** nie je jeden z rodičov schopný podpísať sa (preukazujete sa napr. potvrdením od všeobecného lekára či lekárky tohto rodiča)

**3)** existuje **prekážka, ťažko prekonateľná na zadováženie súhlasu** (preukážete sa písomným vyhlásením, ktoré nájdete v prílohe v elektronickej prihláške)

**4)** zákonní zástupcovia **sa dohodli, že podpisuje prihlášku len jeden z nich** a riaditeľovi školy doručia **písomné vyhlásenie** (nájdete v prílohe v elektronickej prihláške)**.**